rejauldu/bengali-wikipedia huggingface dataset:
জেমস ব্রগডেন (প্রায় ১৭৬৫-১৮৪২) ছিলেন একজন ব্রিটিশ রাজনীতিবিদ।  তিনি ১৭৯৬ থেকে ১৮৩২ সাল পর্যন্ত লন্সেস্টনের সংসদ সদস্য ছিলেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৮৪২-এ মৃত্যু বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:১৭৬০-এর দশকে জন্ম বিষয়শ্রেণী:লন্সেস্টনের গ্রেট ব্রিটেনের সংসদ সদস্য বিষয়শ্রেণী:লন্সেস্টনের যুক্তরাজ্যের সংসদ সদস্য
ব্রিটিশ সরকারের সাইমন কমিশন ভারতের সংবিধান সংশোধনের লক্ষ্যে ১৯৩০ সাল থেকে ১৯৩২ সালের মধ্যে তিনবার গোল টেবিল বৈঠক করে। লর্ড আরভিন ভাইসরয় ও তার বন্ধু তৎকালীন ব্রিটেনের প্রধানমন্ত্রী রামসে ম্যাকডোনাল্ড এর কাছে মহাম্মদ আলী জিন্নার অনুরোধের কারণে এই বৈঠক অনুষ্ঠিত হয়েছিল।Wolpert, Stanley (2013). Jinnah of Pakistan (15 ed.). Karachi, Pakistan: Oxford University Press. p. 107. । ভারত বাসীর অধিক প্রতিরোধ করার জন্য তারা কোনো প্রতিবেদন পাঠায়নি।  প্রথম গোল টেবিল বৈঠক (নভেম্বর ১৯৩০-জানুয়ারি ১৯৩১) ১৯৩০ সালের ১২ নভেম্বর মহামান্য পঞ্চম জর্জ লন্ডনের হাউজ অফ লর্ডসে এই গোল টেবিল বৈঠক উদ্বোধন করেন এবং সভাপতিত্ব করেন ব্রিটিশ প্রধানমন্ত্রী রামসে ম্যাকডোনাল্ড।  দ্বিতীয় গোল টেবিল বৈঠক (সেপ্টেম্বর-ডিসেম্বর ১৯৩১) কংগ্রেস প্রথম গোল টেবিল বৈঠক বাতিল ঘোষণা করলে সাপ্রু, মুকুন্দ রামরাও জয়কর ও শ্রীনিবাস শাস্ত্রী মীমাংসার অনুরোধ করেন। মহাত্মা গান্ধী ও ভাইসরয় লর্ড আরউইনের মধ্যে গান্ধী-আরউইন প্যাক্ট এর মাধ্যেম মীমাংসায় আসেন এবং গান্ধীকে কংগ্রেসের একক প্রতিনিধি হিসেবে এবং ভারতীয় নারী সমাজের পক্ষে সরোজিনী নাইডু দ্বিতীয় গোল টেবিল বৈঠকে যোগ দেন।  তৃতীয় গোল টেবিল বৈঠক (নভেম্বর-ডিসেম্বর ১৯৩২) তৃতীয় ও শেষ সম্মেলন শুরু হয় ১৯৩২ সালের ১৭ নভেম্বর। মাত্র ৪৬ জন প্রতিনিধি অংশগ্রহণ করেন এবং ভারতের প্রধান প্রধান রাজনৈতিক ব্যক্তিবর্গ এতে উপস্থিত ছিলেন না। ব্রিটেনের লেবার পার্টি ও ভারতীয় জাতীয় কংগ্রেস এতে অংশগ্রহণ বর্জন করেন।  অংশগ্রহণকারী ভারতীয় প্রতিনিধি: আকবর হায়দারী (হায়দারাবাদের দেওয়ান), মির্জা ইসমাইল (মহীশুরের দেওয়ান), ভি. টি কৃষ্ণমাচারি (বারোদার দেওয়ান), ওয়াজাহাত হুসাইন (জম্বু ও কাশ্মীর), স্যার সুখদেও প্রাসাদ (উদয়পুর, জয়পুর, যোধপুর), জে এ সুরভী (কোলহাপুর), রাজা উদ নারায়ণ বিসর্য (ভোপাল), মনুভাই মেহতা (বিকানের), নওয়াব লিয়াকত হায়াত খান (পাতিয়ালা), ফতেহ নসীব খান (আলওয়ার রাজ্য), এল এফ রাশব্রুক উইলিয়ামস (নবনগর), সারিলার রেজা  ব্রিটিশ-ভারতীয় প্রতিনিধি: তৃতীয় আঘা খান, বি আর আম্বেদকর, ববিলির রামকৃষ্ণ রাঙা রাও, স্যার হুবার্ট কার (ইউরোপীয়), নানক চাঁদ পণ্ডিত, এ এইচ গজনবী, হেনরি গিডনি (ইঙ্গ-ভারতীয়), হাফিজ হিদায়েত হুসাইন, মুহম্মদ ইকবাল, মুকুন্দ রামরাও জয়কর, চৌয়াসজি জাহাঙ্গীর, এন এম জোশি (লেবার পার্টি), নরসিংহ চিন্তামন কেলকার, আর্কট রামস্বামী মুদালিয়ার, বেগম জাহানারা শাহনেওয়াজ (নারী), এ পি পাত্র, তেজ বাহাদুর সাপ্রু, ডঃ সাফায়াত আহমদ খান, স্যার সাদি লাল, তারা সিংহ মালহোত্রা, স্যার নৃপেন্দ্র নাথ সরকার, স্যার পুর্শত্তম ঠাকুরদাস, মুহাম্মদ জাফরুল্লাহ খান।  তথ্যসূত্র  বিষয়শ্রেণী:ব্রিটিশ ভারতে ১৯৩০ বিষয়শ্রেণী:ব্রিটিশ ভারতে ১৯৩১ বিষয়শ্রেণী:ব্রিটিশ ভারতে ১৯৩২ বিষয়শ্রেণী:লন্ডনে সম্মেলন বিষয়শ্রেণী:১৯৩০-এর সম্মেলন বিষয়শ্রেণী:১৯৩১-এর সম্মেলন বিষয়শ্রেণী:১৯৩২-এর সম্মেলন বিষয়শ্রেণী:১৯৩০-এ ভারত বিষয়শ্রেণী:১৯৩১-এ ভারত বিষয়শ্রেণী:১৯৩২-এ ভারত বিষয়শ্রেণী:পাকিস্তান আন্দোলন বিষয়শ্রেণী:ভারতের স্বাধীনতা আন্দোলন
বাদলাপুর () ভারতের মহারাষ্ট্র রাজ্যের থানে জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৪ মিটার (১৪৪ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে বাদলাপুর শহরের জনসংখ্যা হল ৯৭,৯১৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে বাদলাপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
জোসেফ হুটন টেইলর জুনিয়র একজন মার্কিন জ্যোতিঃপদার্থবিজ্ঞানী। তিনি ১৯৯৩ সালে পদার্থবিজ্ঞানে নোবেল পুরস্কার লাভ করেন।  জীবনী টেইলর ১৯৪১ সালের ২৯ মার্চ ফিলাডেলফিয়ায় জন্মগ্রহণ করেন। তিনি হ্যাভারফোর্ড কলেজ থেকে ১৯৬৩ সালে পদার্থবিজ্ঞানে বিএ ডিগ্রি অর্জন করেন এবং হার্ভার্ড বিশ্ববিদ্যালয় থেকে ১৯৬৮ সালে জ্যোতির্বিজ্ঞানে পিএইচডি ডিগ্রি অর্জন করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলবার্ট আইনস্টাইন পদক বিজয়ী বিষয়শ্রেণী:পদার্থবিজ্ঞানে ওল্ফ পুরস্কার বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন জ্যোতির্বিজ্ঞানী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মুহাম্মদ আলী অরিক বাংলাদেশের যশোর জেলার রাজনীতিবিদ ও যশোর-৬ আসনের সংসদ সদস্য।   প্রাথমিক জীবন  মুহাম্মদ আলী অরিক যশোর জেলায় জন্মগ্রহণ করেন।   রাজনৈতিক জীবন  আলী অরিক ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে যশোর-৫ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সম্ভাব্য জীবিত ব্যক্তি বিষয়শ্রেণী:যশোর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য
অনিল কুমার কোনেরু একজন ভারতীয় চলচ্চিত্র প্রযোজক ছিলেন। তিনি অনেক তেলুগু চলচ্চিত্র প্রযোজনা করেছেন।   জীবনী  অনিল কুমার কোনেরু প্রযোজিত চলচ্চিত্র আল্লারি বুল্লোদু ২০০৫ সালে মুক্তি পেয়েছিল। এছাড়া, তিনি শ্রীরামচন্দ্রুলু, ওত্তেসি চেপথুন্না ও রাধা গোপালাম এর মত চলচ্চিত্র প্রযোজনা করেছেন।  অনিল কুমার কোনেরু ২০১৯ সালের ২৬ এপ্রিল ক্যান্সারে আক্রান্ত হয়ে প্রয়াত হন।   নির্বাচিত চলচ্চিত্র তালিকা   শ্রীরামচন্দ্রুলু (২০০৩)  ওত্তেসি চেপথুন্না (২০০৩)  রাধা গোপালাম (২০০৫)  আল্লারি বুল্লোদু (২০০৫)   তথ্যসূত্র   বিষয়শ্রেণী:২০১৯-এ মৃত্যু বিষয়শ্রেণী:তেলুগু চলচ্চিত্র প্রযোজক বিষয়শ্রেণী:ভারতে ক্যান্সারে মৃত্যু
মাইকেল স্টার্ন হার্ট (মার্চ ৮, ১৯৪৭ - সেপ্টেম্বর ৬, ২০১১) ছিলেন গুটেনবার্গ প্রকল্পের প্রতিষ্ঠাতা। ১৯৭১ সালে তিনি এই উন্মুক্ত ডিজিটাল গ্রন্থাগারের প্রকল্পটি শুরু করেন। তিনি যুক্তরাষ্ট্রের ওয়াশিংটনে জন্মগ্রহণ করেন।  হার্ট ২০১১ সালের ৬ ই সেপ্টেম্বর মৃত্যুবরণ করেন।  তথ্যসূত্র   বহিঃসংযোগ   হার্টের ব্যক্তিগত পাতা     নির্বাচিত সাক্ষাৎকারসমূহ   নেট প্যানেল; সেপ্টেম্বর ৬, ১৯৯৭  দ্য নিউজ গেজেট মার্চ ১৯, ২০০০  মাইকেল হার্টের অনলাইন রচনাসমূহ  বিষয়শ্রেণী:১৯৪৭-এ জন্ম বিষয়শ্রেণী:২০১১-এ মৃত্যু বিষয়শ্রেণী:মার্কিন অ-কল্পকাহিনী লেখক বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী বিষয়শ্রেণী:ইলিনয়ের লেখক
দ্বিজেন বন্দ্যোপাধ্যায় (২২ সেপ্টেম্বর ১৯৪৯ - ২৭ সেপ্টেম্বর ২০১৭) ছিলেন পশ্চিমবঙ্গের একজন অভিনেতা এবং নাট্য ব্যক্তিত্ব। ২৭ সেপ্টেম্বর ২০১৭ সালে হৃদরোগে তার মৃত্যু হয়।  কর্ম জীবন দ্বিজেন বন্দ্যোপাধ্যায় একটি জনপ্রিয় বাংলা কমেডি ধারাবাহিক চুনি পান্ন এবং লাবন্যের সংসার এর মাধ্যমে দর্শকের মাঝে জনপ্রিয় হয়ে ওঠেন।  পরে তিনি বাংলা চলচ্চিত্র শিল্পে প্রবেশ করেন।  তিনি বিভিন্ন চলচ্চিত্র এবং টি.ভি. ধারাবাহিকে অভিনয় করেন। দ্বিজেন কলকাতার গ্রুপ থিয়েটার সহ অন্যধারার ও মূলধারার উভয় চলচ্চিত্রে অভিনয় করেছেন। তার উল্লেখযোগ্য নাটকগুলির মধ্যে আছে দানসাগর, অমিতাক্ষর, সমাবর্তন, কুমারসম্ভব, ঘোড়া, নিলাম নিলাম, ভস্মা, গ্যালিলেওর জীবন, দশচক্র, সাদা ঘোড়া, গিরগিটি, গাজি সাহেবের কিসসা ইত্যাদি। পশ্চিমবঙ্গ নাট্য আকাদেমির হয়ে করেন বলিদান।দ্বিজেন নিজস্ব নাট্যদল সংস্তব প্রতিষ্ঠা করেন ১৯৮২ সালে। বলিদান নাটকে অভিনয়ের জন্য তিনি পশ্চিমবঙ্গ নাট্য আকাদেমির বিশিষ্ট অভিনেতার পুরস্কার পান ১৯৯২ সালে। চলচ্চিত্র তিনি অভিনয় করেছেন:   চাঁদের বাড়ী (২০০৭)    আমীর ইয়াসীন আরে মধুবালা  (২০০৭)    গোরস্থানে সাবধান (চলচ্চিত্র)    প্রেম বাই চান্স (২০১০)   অটোগ্রাফ (২০১০ চলচ্চিত্র)   কাটাকুটি (২০১১)   গোঁসাই বাগনের ভূত (২০১১)   যেখানে ভূতের ভয় (২০১২)    হাওয়া বদল (২০১৩)   ফড়িং (চলচ্চিত্র) (২০১৩)    আচার্য প্রদীপ (২০১৩)   বাদশাহী আংটি (চলচ্চিত্র) (২০১৪)   জাতিশ্বর (২০১৪)   ইচ্ছেমতির গপ্প (২০১৫)   শজারুর কাঁটা (২০১৫ চলচ্চিত্র)  মৃত্যু ২৭ শে সেপ্টেম্বর, ২০১৭ সালে, দ্বিজেন বন্দ্যোপাধ্যায় ৬৮ বছর বয়সে কলকাতায় তার বাড়িতে হৃদরোগে কারতে মারা যান। পুরস্কার   পশ্চিমবঙ্গ নাট্য অ্যাকাডেমি পুরস্কার তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:২০১৭-এ মৃত্যু বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা
আরাধনা ১৯৭৯ সালে মুক্তিপ্রাপ্ত বাংলাদেশী বাংলা ভাষার নাট্য-প্রণয়ধর্মী চলচ্চিত্র। ছায়াছবিটি পরিচালনা করেছেন রাজু সিরাজ। ছায়াছবিটির কাহিনী লিখেছেন বশীরুল হক এবং চিত্রনাট্য ও সংলাপ লিখেছেন পরিচালক রাজু সিরাজ নিজেই। বশীরুল হক নিবেদিত এবং আঞ্জুমান হক প্রযোজিত এই চলচ্চিত্রে বিভিন্ন চরিত্রে অভিনয় করেছেন কবরী সারোয়ার, বুলবুল আহমেদ, শর্মিলী আহমেদ, আনোয়ার হোসেন প্রমুখ। চলচ্চিত্রটি ৫ম জাতীয় চলচ্চিত্র পুরস্কারে একটি বিভাগে পুরস্কার অর্জন করে।   কাহিনী সংক্ষেপ  ভাইয়ের আদুরে বোন রূপা ভালোবেসে বিয়ে করে ডাক্তার আশিককে। কিন্তু বিয়ের রাতেই এক দুর্ঘটনায় মারা যায় আশিক। এই সংবাদ সহজভাবে নিতে পারে না রূপা। সে মানসিকভাবে দুর্বল হয়ে পরে। ভাই আবুল হাসান তাকে মিথ্যে আশ্বাস দেয় যে আশিক ফিরে আসবে। একদিন আশিক আসে কিন্তু সে রূপার স্বামী আশিক না বরং তার মত দেখতে ডাক্তার মাসুদ। রূপা তাকে তার স্বামী ভেবে নেয়। মাসুদ সব জানার পর রূপাকে প্রফেসর কাদেরের চিকিৎসা নেওয়ার জন্য শহরে নিয়ে যেতে বলে। আবুল হাসান রূপাকে নিয়ে শহরে যায়। তারা হোটেলে থাকা শুরু করে যেখানে মাসুদ প্রতিদিন তাকে এসে দেখে যায়। অন্যদিকে মাসুদের স্ত্রী পারুল তা জানতে পেরে হোটেলে এসে আবুল হাসান ও রূপাকে শাসায়। পরে সে তার ভুল বুঝতে পেরে তাদের নিজের বাড়িতে নিয়ে যায়। সেখানে নতুন ঘটনার উদয় হয়।   শ্রেষ্ঠাংশে   কবরী সারোয়ার - রূপা  বুলবুল আহমেদ - আশিক / মাসুদ  শর্মিলী আহমেদ - পারুল, মাসুদের স্ত্রী  আনোয়ার হোসেন - আবুল হাসান, রুপার ভাই  শওকত আকবর - প্রফেসর কাদের  নারায়ণ চক্রবর্তী - খালু  সাইফুদ্দিন - মাসুদের মামা  ব্ল্যাক আনোয়ার - গেদু  মঞ্জুর হোসেন - শামসু চাচা  মায়া হাজারিকা - মাসুদের মামী  মিনতি হোসেন - ফরিদা  সেতারা বেগম - রহিমা  শামসুল হুদা - আলী চাচা  মজিবুর রহমান  আক্রাম  কাজল  বিউটি  বেবি রিতা - সোমা   সঙ্গীত  আরাধনা ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন, খুরশিদ আলম, ইন্দ্রমোহন রাজবংশী ও শাম্মী আখতার।  গানের তালিকা    পুরস্কার  ৫ম জাতীয় চলচ্চিত্র পুরস্কার  বিজয়ী: শ্রেষ্ঠ শিল্পনির্দেশক - আব্দুস সবুর।   তথ্যসূত্র    বহিঃসংযোগ     বিষয়শ্রেণী:১৯৭৯-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
সারাহ ব্রেস (জন্ম ৮ জানুয়ারি ২০০০) হলেন একজন স্কটিশ প্রমিলা ক্রিকেটার। সে ২০১৭ এর ফেব্রুয়ারিতে অনুষ্ঠিত ২০১৭ মহিলা ক্রিকেট বিশ্বকাপ বাছাইপর্ব প্রতিযোগিতায় স্কটল্যান্ডের হয়ে প্রথম খেলে।  ২০১৮ এর জুনে, ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কটল্যান্ড দলীয় স্কোয়াডে তাকে অন্তর্ভুক্ত করা হয়। সে ৭ জুলাই ২০১৮, স্কটল্যান্ডের হয়ে বিশ্ব টুয়েন্টি২০ বাছাইপর্ব প্রতিযোগিতায় উগান্ডার বিপরীতে মহিলাদের টুয়েন্টি২০ আন্তর্জাতিক ক্রিকেটে অভিষেক করে। উক্ত সিরিজে পাঁচ খেলায় ১৬২ রান নিয়ে সে ছিল প্রতিযোগিতার সেরা রান সংগ্রহকারী। প্রতিযোগিতা সমাপ্তির পর, আন্তর্জাতিক ক্রিকেট কাউন্সিল (আইসিসি) কর্তৃক তাকে স্কটল্যান্ডের উদীয়মান তারকা হিসাবে মনোনীত করা হয়। একই বছরের জুলাইয়ে তাকে আইসিসি মহিলাদের গ্লোবাল ডেভেলপমেন্ট স্কোয়াডে অন্তর্ভুক্ত করা হয়।  মে ২০১৯, স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য তাকে স্কটল্যান্ডের স্কোয়াডে অন্তর্ভুক্ত করা হয়। পরে একই বছরের আগস্টে, ২০১৯ নেদারল্যান্ডস মহিলা কোয়াডরেঙ্গুলার সিরিজের জন্য তাকে দলীয় স্কোয়াডের অধিনায়ক মনোনীত করা হয়।  আগস্ট ২০১৯, স্কটল্যান্ডে অনুষ্ঠিত  ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে দলীয় স্কোয়াডে অন্তর্ভুক্ত করা হয়।  তথ্যসূত্র  বহিঃসংযোগ    বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটিশ নারী ক্রিকেটার বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার ক্রিকেট বিষয়শ্রেণী:স্কটল্যান্ড জাতীয় ক্রিকেট দলের অধিনায়ক বিষয়শ্রেণী:স্কটিশ নারী টুয়েন্টি২০ আন্তর্জাতিক ক্রিকেটার বিষয়শ্রেণী:নটিংহ্যামশায়ারের নারী ক্রিকেটার বিষয়শ্রেণী:কেন্ট ওম্যানের ক্রিকেটার
আন্দিউড়া ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।   ইতিহাস  আন্দিউড়া ইউনিয়ন মাধবপুর উপজেলার একটি ইউনিয়ন। ১৯৯৭ সালের পূর্বে এটি মাধবপুর ইউনিয়নের সঙ্গে যুক্ত ছিল। ১৯৯৭ সালে মাধবপুর ইউনিয়নের দক্ষিণ ও পশ্চিম অঞ্চল নিয়ে মাধবপুর পৌরসভা গঠিত হলে মাধবপুর ইউনিয়নের পূর্ব ও উত্তর দিক নিয়ে আন্দিউড়া ইউনিয়ন গঠিত হয়।   ভৌগোলিক  সমভূমিতে অবস্থিত এই আন্দিউড়া ইউনিয়ন। এর মধ্যখান দিয়ে সোনাই নদী এবং বোয়ালিয়া নদী প্রবাহিত হওয়ায় এই এলাকার মাটি খুবই উর্বর।   প্রশাসনিক উপাত্ত   গ্রামসমূহ  পূর্ব আন্দিউড়া (১ নং ওয়ার্ড)  পশ্চিম আন্দিউড়া (২ নং ওয়ার্ড)  বাকসাইর ও দুর্গাপুর  (৩ নং ওয়ার্ড)  মীরনগর ও জোয়ালভাঙা (৪ নং ওয়ার্ড)  হাড়িয়া ও উত্তর হরিশ্যামা (৫ নং ওয়ার্ড)  সুলতানপুর (৬ নং ওয়ার্ড)  দক্ষিণ হরিশ্যামা (৭ নং ওয়ার্ড)  দীঘিরপাড় ও কুটানিয়া (৮ নং ওয়ার্ড)  মুরাদপুর ও বাড়া-চান্দুড়া (৯ নং ওয়ার্ড)  জনপ্রতিনিধি  আন্দিউড়া ইউনিয়নে ৯ জন নির্বাচিত মেম্বার বা সদস্য রয়েছে। মহিলাদের জন্য সংরক্ষিত ৩ টি সদস্যপদ রয়েছে।   শিক্ষাব্যবস্থা  এ ইউনিয়ন প্রাথমিক বিদ্যালয় ১৪ টি ও মাধ্যমিক বিদ্যালয় ৩ টি রয়েছে।  শিক্ষাপ্রতিষ্ঠান   উচ্চ বিদ্যালয়  আন্দিউড়া উম্মেতুননেছা উচ্চ বিদ্যালয়  সুলতানপুর উচ্চ বিদ্যালয়  ডা: বিল্লাল হোসেন উচ্চ বিদ্যালয়   প্রাথমিক বিদ্যালয়  জোয়াল ভাঙ্গা সরকারি প্রাথমিক বিদ্যালয়  আন্দিউড়া সরকারি প্রাথমিক বিদ্যালয়  বাকসাইর সরকারি প্রাথমিক বিদ্যালয়  দুর্গাপুর সরকারি প্রাথমিক বিদ্যালয়  মীরনগর সরকারি প্রাথমিক বিদ্যালয়  হাড়িয়া সরকারি প্রাথমিক বিদ্যালয়  উত্তর হরিশ্যামা সরকারি প্রাথমিক বিদ্যালয়  সুলতানপুর সরকারি প্রাথমিক বিদ্যালয়  চৌধুরি পাড়া সরকারি প্রাথমিক বিদ্যালয়  মুরাদপুর সরকারি প্রাথমিক বিদ্যালয়  বাড়া চান্দুড়া সরকারি প্রাথমিক বিদ্যালয়  দক্ষিণ হরিশ্যামা সরকারি প্রাথমিক বিদ্যালয়   অর্থনীতি  এ অঞ্চলের মানুষ কৃষি ও শিল্প নির্ভর। এই ইউনিয়নে হাড়িয়া গ্রামে বৃহৎ শিল্প প্রতিষ্ঠান আকিজ-বাসির সিরামিক্স কোম্পানি রয়েছে। যা হাজার হাজার মানুষের বেকারত্ব দূর করেছে।    যোগাযোগ ব্যবস্থা  যোগাযোগের ক্ষেত্রে সিএনজি, অটোরিক্সা ব্যবহার উল্লেখযোগ্য এই অঞ্চলে। সিলেট-ঢাকা মহাসড়কটি এই ইউনিয়নের মধ্য দিয়ে যাওয়াই এখানে অনেক বাস স্ট্যান্ড গড়ে উঠেছে। এর মধ্যে উল্লেখযোগ্য বাস স্ট্যান্ড হলো: দক্ষিণ হাড়িয়া বাসস্ট্যান্ড, হাড়িয়া উত্তর বাসস্ট্যান্ড, বাকসাইর বাসস্ট্যান্ড, আন্দিউড়া বাসস্ট্যান্ড।   দর্শনীয় স্থান   দেব জমিদার বাড়ি, বাড়াচান্দুরা, মাধবপুর, হবিগঞ্জ জেলার ঐতিহাসিক জমিদার বাড়ি।   হবিগন্জ জেলা প্রশাসনিক পর্যটন পার্ক অবস্থিত হাড়িয়া গ্রামে।    ও দেখুন   মাধবপুর পৌরসভা;  মাধবপুর উপজেলা;  হবিগঞ্জ জেলা;  সিলেট বিভাগ;  বাংলাদেশের ইউনিয়নসমূহের তালিকা।   তথ্যসূত্র    বহিঃসংযোগ   আন্দিউরা ইউনিয়ন  - জাতীয় তথ্য বাতায়ন।  বিষয়শ্রেণী:মাধবপুর উপজেলার ইউনিয়ন
Node.js হচ্ছে একটি ওপেন সোর্স, ক্রস প্ল্যাটফর্ম, জাভাস্ক্রিপ্ট রান-টাইম এনভাইরোনমেন্ট  যা ব্রাউজারের বাইরে টার্মিনালে কম্পাইল করা হয়, এটি মূলত সার্ভার সাইড স্ক্রিপ্টিং ও কমান্ড লাইন টুল এর জন্য ব্যাবহৃত হয়। এক্ষেত্রে ওয়েব সাইট লোড হওয়ার আগে স্ক্রিপ্ট সার্ভার সাইড এর কম্পিউটারে রান হয় ও ডাইনামিকভাবে ওয়েব পেজ লোড করে। এভাবে ক্লায়েন্ট ও সার্ভার উভয় সাইডেই জাভাস্ক্রিপ্ট ব্যবহার  করার মাধ্যমে Node.js "সর্বত্রই জাভাস্ক্রিপ্ট" প্যারাডিজম https://www.ibm.com/developerworks/community/blogs/gcuomo/entry/javascript_everywhere_and_the_three_amigos?lang=en প্রকাশ করে।   ইতিহাস  থাম্ব|রায়ান ডাহল, Node.js এর উদ্ভাবক। ২০১০ সালে  রায়ান ডাহল ২০১১ সালে প্রথম নোড.জেএস সবার সামনে প্রকাশ করেন। জাভাস্ক্রিপ্ট ব্রাউজারে রান করার জন্য সবচেয়ে জনপ্রিয় ইঞ্জিন হলো ক্রোম এর V8 ইঞ্জিন।যেহেতু V8 ইঞ্জিনটি সবার জন্য মুক্ত ছিলো, তাই ২০০৯ সালে তিনি প্রথম এটিকে ক্রোম থেকে বের করে নিয়ে আসেন, এবং বেশ কিছু কোড পরিবর্তন করে এটিকে কম্পিউটারে সরাসরি ব্যবহারের উপযোগী করে তোলেন। এবং আগে জাভাস্ক্রিপ্ট এইচ.টি.এম.এল ছাড়া ব্রাউজারে রান করতে পারতো না। কিন্তু নোড.জেএস নিজে নিজে রান হতে পারে।   সংস্করণ   রিলিজকোড নামমুক্তির তারিখLTSসক্রিয় LTS শুরুরক্ষণাবেক্ষণ শুরুরক্ষণাবেক্ষণ শেষv0.10.x2013-03-11  -2015-10-012016-10-31v0.12.x2015-02-06  -2016-04-012016-12-314.xArgon2015-09-08 2015-10-012017-04-012018-04-305.x2015-10-29কোন LTSN/A2016-06-306.xBoron2016-04-26 2016-10-182018-04-30এপ্রিল 20197.x2016-10-25কোন LTSN/A2017-06-308.xCarbon2017-05-30 2017-10-31এপ্রিল 2019ডিসেম্বর 20199.x2017-10-01কোন LTSN/Aজুন 201810.xDubnium2018-04-24 অক্টোবর 2018এপ্রিল 2020এপ্রিল 202111.x2018-10-23কোন LTSN/Aজুন 2019   Erbium 2019-04-23 2019-10-22 2021-04-01 2022-04-01   2019-10-22N/A 2020-06-01 14.x Pending Fermium 2020-04-21 2020-10-20 2021-10-20 2023-04-30   প্রযুক্তিগত বিবরণ   নোড জেএস কে জাভাস্ক্রিপ্ট এর রান টাইম ইনভাইরনমেন্ট বলা হয় ।   কোডের উদাহরণ  নোড.জেএস টার্মিনালে REPL প্রযুক্তি ব্যবহার করে বা ফাইল ইন্টারপ্রেট করে কোড রান করা যায়। টার্মিনালে (UTF-16) এ স্টান্ডার্ড আউটপুটের উদাহরণ     console.log("স্বাগতম");  স্বাগতম নোড.জেএস  ব্যবহার করে লোকাল HTTP সার্ভার তৈরী const http = require('http'); const port = 8000; http.createServer( function (request, response) {     response.writeHead(200, {'Content-Type': 'text/plain'});     response.end('Hello World!');  } ).listen(port); console.log(`Server running at http://localhost:${port}/`);   আরও দেখুন    জাভাস্ক্রিপ্ট   তথ্যসূত্র    আরও পড়ুন    বহিঃসংযোগ   অফিসিয়াল ওয়েবসাইট  বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার বিষয়শ্রেণী:সার্ভার সাইড বিষয়শ্রেণী:জাভাস্ক্রিপ্ট বিষয়শ্রেণী:২০০৯-এর সফটওয়্যার বিষয়শ্রেণী:এমআইটি লাইসেন্স ব্যবহারকৃত সফটওয়্যার
দূরবীন ২০০৯ সালে মুক্তিপ্রাপ্ত, জাফর ফিরোজ পরিচালিত একটি শিশু ও কিশোরদের উপযোগী বাংলা ভাষার চলচ্চিত্র। চলচ্চিত্রটি নির্মাণ করা হয়েছে ভারতীয় বাঙালি লেখক শীর্ষেন্দু মুখোপাধ্যায় রচিত দূরবীন উপন্যাসের আলোকে। চলচ্চিত্রটির প্রধান ভূমিকায় অভিনয় করেছে লাবিব, কাজী আখতারুজ্জামান, মাহবুব মুকুল, জাফর ফিরোজ, আফনান। এটি বাংলাদেশে মুক্তিপ্রাপ্ত কিশোরদের জন্য নির্মিত প্রথম ডিজিটাল চলচ্চিত্র।  কাহিনী লাবীব একজন বিদ্যালয় পড়ুয়া বালক যে সাম্যতায় বিশ্বাসী। যে সব জীবন্ত প্রাণীকে ভালবাসে। লাবীবের মা মারা যায় কয়েক বছর আগে। তার বিদ্যালয়ের বন্ধু আছে। যদিও যে একজন ভাল ছাত্র, তবুও যে তার পড়াশুনায় মনোযোগ দিতে পারে না মায়ের অনুপস্থিতির কারণে। একদিন তার বিদ্যালয়ে এক নতুন শ্রেণী শিক্ষক আসে। শিক্ষক তাকে আকর্ষণীয় শিক্ষণ প্রক্রিয়ার মাধ্যমে শিখতে অনুপ্রাণিত করে। তারা ভাল বন্ধু হয়ে। লাবীবের বাবা হঠাৎ সিদ্ধান্ত নেয় ভাল শিক্ষার জন্য লাবীবকে বিদেশে পাঠাবে, কিন্তু লাবীব এটা গ্রহণ করতে পারে না কারণ এতে তাকে তার বন্ধুদের এবং তার নতুন শিক্ষককে ছেড়ে যেতে হবে। লাবীব শারীরিক ও মানসিকভাবে অসুস্থ হয়ে ওঠে। কিছুদিন পর বাবা তার সিদ্ধান্ত পরিবর্তন করে ও লাবীবকে তার স্থলেই থাকতে দেয়।   অভিনয়ে  এ চলচ্চিত্রে অভিনয় করেছেন:   জাফর ফিরোজ - সাঈফ স্যার  লাবিব - লাবিব  কাজী আখতারুজ্জামান -  মাহবুব মুকুল -  আবদুল্লাহিল কাফি -  ফেরদৌস কামাল -  আমান -  সাইফুল্লাহ -  বানা -  আফনান -  ইব্রাহিম -  ফয়সাল -  প্রান্ত দাস -  উইলিয়াম তারিক -  তুহিন -  রুবিনা -  মেহেদী হাসান -  আবদুল হাই শিকদার -  মুক্তি ২০০৯ সালের ২৯ অক্টোবর চলচ্চিত্র মুক্তি পায়। স্টার সিনাপ্লেক্সে চলচ্চিত্রটি উদ্বোধনী প্রদর্শনীতে অনেক উল্লেখযোগ্য ব্যক্তি উপস্থিত ছিলেন। যাদের মধ্যে রয়েছেন আইন, বিচার ও সংসদ মন্ত্রী ব্যারিস্টার শফিক আহমেদ, তথ্য ও সংস্কৃতি মন্ত্রী আবুল কালাম আজাদ, নারী ও শিশু প্রতিমন্ত্রী শারমিন চৌধুরী, বাংলাদেশ শিশু একাডেমি চেয়ারম্যান শিল্পী মুস্তাফা মনওয়ার, বাংলাদেশ ডিজিটাল ফিল্ম সোসাইটির উপদেষ্টা কমিটির চেয়ারম্যান মোহাম্মদ আসাফউদ্দৌলা, সেভ দ্য চিল্ড্রেন অস্ট্রেলিয়ার দেশ পরিচালক সুলতান মাহমুদ; চলচ্চিত্র তারকা ইলিয়াস কাঞ্চন। সেভ দ্য চিলড্রেনস, ইউনিসেফ সহ অনেক শিশু সংগঠন একটি সফল চলচ্চিত্র হিসাবে দুরবেনের প্রশংসা করেন। এই ছবিটি বাংলাদেশের অনেক জেলা শহরে প্রদর্শিত হয়।   পুরস্কার  দূরবীন চলচ্চিত্র পরিচালনার জন্য জাফর ফিরোজ মুম্বাই ফ্লিম একাডেমী থেকে আন্তর্জাতিক বিভাগে সেরা চলচ্চিত্র পরিচালক হিসাবে পুরস্কার পান।মাসিক নতুন কিশোরকন্ঠ পত্রিকার বাংলাদেশের শিশুতোষ চলচ্চিত্র  অক্টোবর, ২০১০ খ্রিষ্টাব্দ   তথ্যসূত্র   বিষয়শ্রেণী:বাংলাদেশী চলচ্চিত্র বিষয়শ্রেণী:কিশোর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০০৯-এর চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০৯-এর নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র
হাড়োল রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো হাড়োল শহরে, যা বর্তমানে গুজরাত রাজ্যের মেহসানা জেলায় অবস্থিত৷   ইতিহাস  উনিশটি গ্রাম সংবলিত হাড়োল রাজ্যটি ৭০ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এর জনসংখ্যা ছিলো ২৬৬৫ জন৷ রাজ্যটির রাজস্বের পরিমাণ ছিলো ৩,৯৮৩ ভারতীয় মুদ্রা, যার ১১৩ মুদ্রা যেত বরোদা ও ৪১ মুদ্রা যেত ইদার রাজ্যর নিকট কর হিসাবে৷Princely States of India ১৯৪৭ খ্রিস্টাব্দে ভারতের স্বাধীনতা লাভের পর হাড়োল রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।  শাসকবর্গ হাড়োল দেশীয় রাজ্যের শাসকগণ ক্ষত্রিয় পারমার কোলী রাজবংশীয় এবং তারা ঠাকুর সাহেব উপাধিতে ভূষিত হতেন৷  তথ্যসূত্র  বিষয়শ্রেণী:গুজরাতের ইতিহাস বিষয়শ্রেণী:গুজরাতের দেশীয় রাজ্য
বসন্ত বিলাপ ১৯৭৩ সালে মুক্তিপ্রাপ্ত পরিচালক দীনেন গুপ্তর হাস্যরসাত্মক ছবি।  বিখ্যাত অভিনেতা সৌমিত্র চট্টোপাধ্যায়, অপর্ণা সেন, রবি ঘোষ প্রমুখ শ্রেষ্ঠাংশে অভিনয় করেন।   কাহিনী  শহরের বসন্ত বিলাপ নামক একটি হোস্টেলের মেয়েদের সাথে পাশ্ববর্তী একটি ছেলেদের হোস্টেলের ছেলেদের একে অপরের প্রতি বিদ্বেষ ও আক্রোশকে কেন্দ্র করে ঘটনা প্রবাহ এগিয়ে চলে। সেই কারণেই দুই পক্ষই নিত্যনৈমিত্তিক ভাবে নতুন নতুন ফন্দি আঁটতে থাকে। যা এই হাস্য কৌতুকের মূল উপজীব্য। যদিও শেষে হোস্টেলের তিনটি মেয়ে, তিনটি ছেলের প্রেমে পড়ে।   অভিনয়  সৌমিত্র চট্টোপাধ্যায় - শ্যাম সুন্দর বোস/শ্যাম, ছেলেদের নেতা  অপর্ণা সেন - অনুরাধা সিংহ/রাধা, মেয়েদের নেতা  রবি ঘোষ - গুপ্ত  কাজল গুপ্ত - পার্বতী/পারু  অনুপ কুমার - ললিত/লালু  সুমিত্রা মুখোপাধ্যায় - নবনিতা/নীতা  চিন্ময় রায় - সিদ্ধেশ্বর বন্দ্যোপাধ্যায়/সিঁধু  শিবানী বসু  - আলো রায়  অমরনাথ মুখার্জী - অজয়, লালুর বড় ভাই  কনিকা মজুমদার - অজয়ের স্ত্রী এবং দুই দলের মধ্যে একটি মধ্যস্থতাকারী  তরুণ কুমার চ্যাটার্জী - ডাঃ গিরিজা সাপুই, একজন হোমিওপ্যাথি ডাক্তার  গীতা দে - সিঁধুর আন্টি (কাকিমা)  হরিধন মুখোপাধ্যায় - বসন্ত বিলাপের বাড়িওয়ালা  বঙ্কিম ঘোষ  শ্যাম লাহা   তথ্যসূত্র   বিষয়শ্রেণী:১৯৭৩-এর চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:সুধীন দাশগুপ্ত সুরারোপিত চলচ্চিত্র